ПРОЕКТ НА ПРАВИЛНИК ЗА РАБОТАТА НА ФОНД „КУЛТУРА“ НА ОБЩИНА СОЗОПОЛ

На основание чл. 26, ал.3 и  ал. 4 от Закона за нормативните актове на заинтересованите лица се предоставя  законоустановения 14-дневен срок считано от 08.02.2025г. за предложения и становища по настоящия ПРОЕКТ НА ПРАВИЛНИК ЗА РАБОТАТА НА ФОНД „КУЛТУРА“ НА ОБЩИНА СОЗОПОЛ. Предложения и становища могат да бъдат депозирани в деловодството на община Созопол на адрес – гр. Созопол 8130, пл. Хан Крум №2 или на следния електронен адрес: obshtina@sozopol.bg
На основаниe чл.28, ал.2 от Закона за нормативните актове Ви представяме следните: 
MОТИВИ
I. Причини, които налагат приемането на предложения проект:
Община Созопол работи по оптимизиране и осъвременяване на действащата в момента нормативна база, която урежда условията, реда и критериите за предоставяне на финансови средства за съфинансиране на културни проекти, както и за предоставяне финансови средства от бюджета на Община Созопол за финансиране .
В процеса на работа бяха проведени поредица разговори с представители на различни културни институти и културни организации, включително и организатори на събития.
При разработването на настоящия правилник е използван натрупаният опит като екипът е действал творчески в две насоки – увеличаване обхвата на дейността на   в различни направления , както и разширяване възможностите за финансиране.
Една от тенденциите, които се следват в стартиралите промени, е поетапно увеличаване на средствата, които се разпределят на конкурсен принцип като начин за стимулиране креативността на субектите, ангажирани с развитие на културните и творчески индустрии.
Увеличаването на финансовия ресурс за културни събития, които се разпределят на конкурсен принцип е в унисон и с основните принципи на Националния план за възстановяване и устойчивост, както и на конкретните проектни предложения в него адресирани към сектор култура.
С приемането на този правилник ще бъде създаден Общински фонд „Култура“, който да разшири възможностите за финансиране на културни проекти на територията на общината, като се вземат предвид особеностите на гостите - туристи и добрите практики, наложени в различни български общини.
С неговото приемане ще се определят задачите, устройството и дейността на Общински фонд „Култура“, както и редът, условията и критериите за финансиране на инициативи в сферата на културата от фонда, които да бъдат включени в културния календар на общината за съответната календарна година.
Правилникът се приема на основание чл.36, ал.1 от Закона за закрила и развитие на културата, във връзка с чл.21, ал.2 от Закона за местното самоуправление и местната администрация и има за цел да допринесе за многообразието и високото качество на културния продукт, представян пред гражданите и гостите на Община Созопол.
Община Созопол ще възложи и изработването на Електронна система на Фонд „Култура“ като чрез нея ще се подават проектните предложения за кандидатстване  по настоящия правилник.
На нея ще се публикува и ще бъде достъпна пълната информация за работата на Експертната комисия, която ще управлява средствата на фонда. Там ще могат да се намерят насоки за кандидатстване и друга полезна информация за творците.
Годишният размер на средствата във Фонд „Култура“ на Община Созопол ,се  определят и приемат ежегодно от Общински съвет Созопол с бюджета на Община Созопол. Те се залагат в бюджета на „Други дейности по културата“, Програма „Култура“.
Предлаганият проект на Правилник за работата на Фонд „Култура“ на Община Созопол е съответствие с европейското законодателство- Европейска харта за местно самоуправление. 

II. Цели, които налагат приемането на предложения проект:
         1.Създаване на устойчив механизъм за подпомагане на културния сектор в община Созопол.
         2.Осигуряване на прозрачност и ефективност при разпределението на финансовите средства за културни проекти и инициативи.
         3.Насърчаване на културния обмен и сътрудничеството с национални и международни партньори.
         4.Опазване и популяризиране на културно-историческото наследство на община Созопол.
[bookmark: _GoBack]         5.Културни прояви и инициативи с общинско, регионално, национално и международно значение.
         6.Проучвания и научни изследвания в областта на културата.
         7.Програми и проекти в сферата на културата
         8.Образователни програми и проекти в областта на културата.
         9.Програми и проекти за разширяване участието на деца и младежи в дейности от областта на културата.
         10.Професионалното и любителското изкуство.
         11.Програми и проекти за проучване, опазване и популяризиране на културно-историческото наследство.
         12.Сътрудничество с цел културен обмен със сродни организации в страната и чужбина.

III. Финансови и други средства, необходими за прилагане на новата уредба: 

     Източници на финансиране и материално обезпечаване на дейността на Общински фонд „Култура“.
1.Национални и международни програми и проекти в областта на културата.
            2.Дарения, завещания и спонсорство от български или чуждестранни физически или юридически лица.
             3.100 % от приходи от наеми на недвижими културни ценности – общинска собственост.
             4.Лихви по сметката на Фонда.
             5.Средства от бюджета на Община Созопол.

IV. Очакваните резултати от прилагането:

        Опазване и обогатяване на културно-историческото наследство, съхраняване на българския книжовен език, традиции и обичаи на територията на община Созопол.
Увеличаване на конкуренцията между творческите общности при кандидатстване за финансови средства от Община Созопол, максимално разширяване на възможностите пред творците да представян своите проекти , увеличаване на средствата за реализиране на културен продукт, които се разпределят на конкурсен принцип, многообразието и високото качество на културните събития, представяни пред публика. 

V.  Анализ за съответствие с правото на Европейския съюз:  
         Настоящият Правилник е изготвен в съответствие с:
         1.Договора за функционирането на Европейския съюз (ДФЕС), който насърчава
културното многообразие и сътрудничеството в сферата на културата.
         2.Хартата на основните права на ЕС, която гарантира правото на участие в културния
живот.
         3.Националното законодателство в съответствие с европейските норми, включително Закона за закрила и развитие на културата и Закона за местното самоуправление и местната администрация.
Приемането на настоящия акт ще осигури по-ефективно усвояване на европейски средства в областта на културата и ще създаде условия за по-добро интегриране на общинската културна политика с европейските практики.

Срокът за представяне на становища и предложения по проекта на Правилник е определен на 14 дни в съответствие с изискванията на чл. 26, ал. 4 от Закона за нормативните актове. Съкращаването на срока за обществени консултации до 14 дни се налага поради необходимостта от своевременно приемане на Правилника, за да се осигури възможност Община Созопол от една страна, да отговори на условията и сроковете за кандидатстване по процедура за предоставяне на средства на крайни получатели чрез подбор на предложения BG-RRP-11.022 Схема за безвъзмездна помощ „Ново поколение местни политики за култура за малки общини“ на Национален фонд Култура, където е записано, че общините селектират културни продукти като прилагат „утвърдени/одобрени/приети механизми за селекция и подбор на културни оператори и имат одобрен фонд „Култура“ и правилник за неговата работа, съгласно разпоредбите на чл. 36 от Закона за закрила и развитие на културата (ЗЗРК)“ и от друга страна, да финализира своите бюджетни разчети за 2025 г., като включи необходимите финансови ангажименти, произтичащи от предложените промени. Съкращаването на срока за обществени консултации до 14 дни е допустимо съгласно чл. 26, ал. 4 от Закона за нормативните актове, като ясно са аргументирани обстоятелствата, които налагат такъв срок. Предметът на измененията и допълненията не засяга във  висока степен гражданите и юридическите лица.

ПРОЕКТ НА РЕШЕНИЕ
                 Във връзка с гореизложеното и при спазване изискванията на чл.11, ал.3, чл.19, чл.20, чл.26 и чл.28 от Закона за нормативните актове и чл.75, чл.76, ал.3, чл.77, чл.78, ал.3 и чл.79 от Административнопроцесуалния кодекс, както и на основание чл.21, ал.1, т.23 и ал.2 от Закона за местното самоуправление и местната администрация и чл.36, ал. 1 от Закона за закрила и развитие на културата, предлагам на Общински съвет – Созопол
да вземе следното:
Р Е Ш Е Н И Е:

            1. Приема ПРАВИЛНИК ЗА РАБОТАТА НА ФОНД „КУЛТУРА“ НА ОБЩИНА СОЗОПОЛ, съгласно приложение № 1, неразделна част от настоящото решение.
            2. Възлага на Кмета на община Созопол да организира изпълнението на настоящото решение.
            3. Настоящото решение влиза в сила от датата на неговото приемане.




